S-1827/2021

Mál þetta, sem dómtekið var 20. september 2021, var höfðað með ákæru héraðs-saksóknara 25. mars sama ár, á hendur B-kk-þgf S-kk-ef Á-kk-þgf, kt. [...], [...], [...], „fyrir brot gegn valdstjórninni, með því að hafa að kvöldi sunnudagsins 13. febrúar 2020 í lögreglubifreið á leið frá Hafnarfirði að Hverfisgötu í Reykjavík, hótað lögreglumanni nr. [...]ofbeldi með orðunum Annað hvort setur þú vatn í augun á mér núna eða ég geng frá þér síðar, og skömmu síðar, á lögreglustöðinni við Hverfisgötu, hótað lögreglumanni nr. [...], ofbeldi með orðunum Haltu kjafti, ég ætla focking að taka þig í rassgatið og ég ætla að berja þetta litla fífl, en lögreglumennirnir voru við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunar-færslu þegar sækjanda og verjanda ákærða hafði verið gefinn kostur á að tjá sig um laga-atriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og hún verði bundin almennu skilorði. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Eftir því sem að framan greinir verður ákærði sakfelldur fyrir brot samkvæmt ákæru og er það réttilega fært til refsiákvæða. Ákærði er fæddur í [...]og samkvæmt sakavottorði, dagsettu 24. mars 2021, hlaut hann dóm á árinu 2010 sem hefur ekki þýðingu fyrir úrlausn málsins. Þessu til viðbótar liggur fyrir að ákærði gekkst undir greiðslu fésektar og sviptingu ökuréttar með viðurlagaákvörðun Héraðsdóms Reykjaness 29. júní 2021 vegna ölvunar- og fíkniefnaakstursbrota o. fl. Brot það sem hann er nú sakfelldur fyrir ber að fara með sem hegningarauka við fyrrgreinda viðurlagaákvörðun. Beindist það að opinberum starfsmönnum sem að lögum hafa heimild til líkamlegrar valdbeitingar og horfir það til refsiþyngingar. Ákærða til málsbóta verður litið til þess að hann hefur ský-laust játað sök og gengist undir vímuefnameðferð eftir að brotið var framið. Þá hefur ákærði sýnt iðrun á því sem gerðist í greint skipti í samskiptum hans við lögreglu. Að öllu framangreindu virtu og með vísan til 8. tölul. 1. mgr. 70. gr., 78. gr., sbr. 77. gr., og 2. málsl. 1. mgr. 106. gr. almennra hegningarlaga, sbr. 11. gr. laga nr. 101/1976 og 1. gr. laga nr. 25/2007, verður refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, Ú-kk-ef G-kk-ef lögmanns, vegna vinnu fyrir dómi, 124.000 krónur, að meðtöldum virðisaukaskatti.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari vegna D-kvk-ef K-x-x aðstoðarsaksóknara.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, B-kk-nf S-kk-ef Á-kk-nf, sæti fangelsi í þrjátíu daga, en fresta skal fullnustu refsingarinnar og falli hún niður að liðnum tveimurárum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, Ú-kk-ef G-kk-ef lögmanns, 124.000 krónur.

D-kk-nf K-kk-nf